Φαρμακολογική αξιολόγηση και μοριακός έλεγχος σε κυτταροκαλλιέργειες συστατικών συμπληρωμάτων διατροφής και φαρμακευτικών προϊόντων
Creators: name: Προδρόμου, Σοφία Ιωάννη
Publisher: name: Aristotle University of Thessaloniki
Year: 2023
Subjects: Φυσικά Προϊόντα
Οξειδωτικό στρες
Αντιοξειδωτικά
Natural products
Oxidative stress
Antioxidants

description: Αυτή η μεταπτυχιακή διπλωματική εργασία στοχεύει στον έλεγχο συστατικών που αξιοποιούνται σε συμπληρώματα διατροφής και φαρμακευτικά προϊόντα και τα οποία έχουν ως βάση το υψηλά σε φαινολικές ενώσεις εξαιρετικό παρθένο ελαιόλαδο το οποίο θα είναι εμπλουτισμένο με πληθώρα φυσικών αντιοξειδωτικών. Τέτοια σκευάσματα έχουν αξιολογηθεί ως προς τη βελτίωση της συμπτωματολογίας ασθενών με την νόσο του Alzheimer’s (AD). Σε αυτή τη βάση και συμπεριλαμβανομένης της επιστημονικής συζήτησης για την εμπλοκή των αντιοξειδωτικών μηχανισμών στην παθογένεια της νόσου μελετάται εκτενώς η πιθανή ηπατοτοξικότητα του προαναφερθέντος σκευάσματος σε καρκινικά ηπατικά κύτταρα, ως ένα μέτρο αξιολόγησης της ασφάλειας αυτών των προϊόντων, καθώς το ήπαρ αποτελεί το πρώτο στάδιο του μεταβολισμού για την επίτευξη ικανοποιητικών τιμών βιοδιαθεσιμότητας των δραστικών ουσιών. Ο έλεγχος της αύξησης του αντιοξειδωτικού δυναμικού πραγματοποιήθηκε μέσω της απομόνωσης RNA και της μέτρησης και ποσοτικοποίησης της γονιδιακής έκφρασης γονιδίων στόχων με εφαρμογή της μεθόδου real time-Quantitative PCR (Αλυσιδωτή αντίδραση πολυμεράσης-πραγματικού χρόνου) για τον έλεγχο της γονιδιακής έκφρασης σε κατάλληλο πάνελ γονιδίων. Παράλληλα αξιολογήθηκε φαρμακολογικά η προσθήκη φυσικού εκχυλίσματος σε σύγκριση με την χημική μορφή των συστατικών που εμπεριέχονται στο μείγμα και η επίδραση της μορφής πρόσληψης των αντιοξειδωτικών στην κυτταρική τοξικότητα. Τα ευρήματα της παρούσας μελέτης μπορούν να ανοίξουν τον δρόμο για εφαρμογή σύγχρονων μοριακών και φαρμακολογικών προσεγγίσεων σε νέες θεραπευτικές προσεγγίσεις με την χρήση τόσο του ελαιολάδου όσο και των αντιοξειδωτικών στην ανάπτυξη συμπληρωμάτων διατροφής για την πρόληψη της έναρξης και την επιβράδυνση της εξέλιξης νευροεκφυλιστικών ασθενειών. Σε αυτήν την κατεύθυνση κρίνεται απαραίτητο στο να υπάρξουν περισσότερες και στοχευμένες φαρμακολογικές και κλινικές μελέτες για την επιβεβαίωση πτυχών σχετικά με τους εμπλεκομένους μηχανισμούς και σηματοδοτικά μονοπάτια αυτών των ενώσεων στις ασθένειες του νευρικού συστήματος.
description: This master's thesis aims at testing ingredients that are used in nutritional supplements and pharmaceutical products and which are based on high phenolic extra virgin olive oil which will be enriched with a variety of natural antioxidants. Such formulations have been evaluated to improve the symptomatology of patients with Alzheimer's disease (AD). On this basis and including the scientific discussion on the involvement of antioxidant mechanisms in the pathogenesis of the disease, the possible hepatotoxicity of the aforementioned preparation in cancerous liver cells is extensively studied, as a measure of safety evaluation of these products, since the liver is the first stage of metabolism to achieve satisfactory bioavailability values of the active substances. The control of the increase in antioxidant potential was carried out through RNA isolation and the measurement and quantification of target gene expression by applying the real time - Quantitative PCR (real-time polymerase chain reaction) method to control gene expression in an appropriate gene panel. At the same time, the addition of natural extract compared to the chemical form of the ingredients contained in the mixture and the effect of the form of intake of antioxidants on cell toxicity were pharmacologically evaluated. The findings of this study may pave the way for the application of modern molecular and pharmacological approaches to new therapeutic approaches with the use of both olive oil and antioxidants in the development of dietary supplements to prevent the onset and slow the progression of neurodegenerative diseases. In this direction it is necessary to have more and targeted pharmacological and clinical studies to confirm aspects about the involved mechanisms and signaling pathways of these compounds in diseases of the nervous system.